
Për dhënie ndihme financiare, qeverisë së republikës islamike të pakistanit, për lehtësimin e pasojave të shkaktuara nga përmbytjet në provincën sindh

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr.10 355, datë 2.12.2010 “Për buxhetin e vitit 2011”, të ndryshuar, me propozimin e Ministrit të Financave, Këshilli i Ministrave

Vendosi:

1. Ministrisë së Financave, në buxhetin e miratuar për vitin 2011, t’i shtohet kundërvlera e fondit 100 000 (njëqind mijë) dollarë amerikanë, për t’u dhënë si ndihmë financiare për Qeverinë e Republikës Islamike të Pakistanit, për lehtësimin e pasojave të shkaktuara nga përmbytjet e shumta në provincën Sindh.
2. Ky fond të përballohet nga fondi rezervë i buxhetit të shtetit.
3. Ngarkohet Ministria e Financave për zbatimin e këtij vendimi.
Ky vendim hyn në fuqi menjëherë.

